സുഗതകുമാരി സ്മൃതിയില് നാട്ടുമാവിന് തോട്ടം കൂത്തുപറമ്ബ്: കവയിത്രി സുഗതകുമാരിയുടെ സ്മരണയ്ക്കായി മാങ്ങാട്ടിടം പഞ്ചായത്തില് നടപ്പിലാക്കുന്ന നാട്ടുമാവിന് തോട്ടം പദ്ധതിക്ക് തുടക്കമായി. കാര്ഷിക വികസന കര്ഷക ക്ഷേമ വകുപ്പ്, മാങ്ങാട്ടിടം ഗ്രാമപഞ്ചായത്ത് എന്നിവയുടെ നേതൃത്വത്തിലാണ് സുഗതകുമാരി സ്മൃതി പദ്ധതി നടപ്പിലാക്കുന്നത്. നൂറിനം നാട്ടു മാവിനങ്ങളാണ് മാന്തോപ്പുകള് എന്ന പദ്ധതിയില് ഉള്പ്പെടുത്തി നട്ടുപിടിപ്പിക്കുക. ജില്ലയിലെ തിരഞ്ഞെടുത്ത പഞ്ചായത്തുകളിലാണ് നാട്ടുമാവുകളുടെ മാന്തോപ്പുകള് തയ്യാറാക്കുന്നത്. പരിസ്ഥിതി രംഗത്ത് ഗണ്യമായ സംഭാവന നല്കിയത് പരിഗണിച്ചാണ് അന്തരിച്ച കവയിത്രി സുഗതകുമാരിയുടെ പേരില് പദ്ധതി നടപ്പിലാക്കുന്നത്. അഞ്ചുവര്ഷക്കാലത്തേക്ക് കൃഷിഭവന് തലത്തിലാണ് പദ്ധതിയുടെ മോണിറ്ററിംഗ് നടത്തുക. മാങ്ങാട്ടിടം കൃഷിഭവന് പരിധിയിലെ കണ്ടേരി, ആയിത്തറ, വട്ടിപ്രം, നിര്മ്മലഗിരി, കോയിലോട് എന്നിവിടങ്ങളിലായി 500 ഗ്രാഫ്റ്റ് നാട്ടുമാവിന് തൈകളാണ് ആദ്യഘട്ടത്തില് നടുന്നത്. കണ്ണൂര് പ്രിന്സിപ്പള് കൃഷി ഓഫീസര് ആര്. സുരേഷ് തൈനടീല് ഉദ്ഘാടനം ചെയ്തു. മാങ്ങാട്ടിടം ഗ്രാമപഞ്ചായത്ത് പ്രസിഡന്റ് പി.സി ഗംഗാധരന് അധ്യക്ഷത വഹിച്ചു. പഞ്ചായത്ത് വൈസ് പ്രസിഡന്റ് കെ. ശാന്തമ്മ, പഞ്ചായത്ത് വികസന സമിതി ചെയര്മാന് എം. ഷീന, ബ്ളോക്ക് പഞ്ചായത്ത് അംഗം പി.കെ. ബഷീര്,മാങ്ങാട്ടിടം കൃഷി ഓഫീസര് എ. സൗമ്യ, കൃഷി ഡപ്യൂട്ടി ഡയറക്ടര് ജോസഫ് ജോഷി വര്ഗ്ഗീസ്, തുളസി ചെങ്ങാട്ട്, കൃഷി അസി. ഡയറക്ടര് ബിന്ദു കെ. മാത്യു, ആര്.സന്തോഷ് കുമാര് തുടങ്ങിയവര് സംസാരിച്ചു.